**Lisa 2 Tehniline kirjeldus**

1. Hanke tulemusel tellitakse projekteerimistööde ja vajalike uurimistööde tegemine ning nende töödega seotud asjaajamine aadressil Paide mnt 14, Paikuse (katastriüksus 56801:001:1110), Pärnu linn, RMK Paikuse büroohoone.

2. Hankes kohalduvad avaliku ideekonkursi „RMK Paikuse büroohoone arhitektuurivõistlus“ (viitenumber 270375) tehnilised tingimused niivõrd, kuivõrd need ei ole vastuolus käesolevas hankes sätestatuga.

3. Juhul, kui hankija peab vajalikuks tellida autorijärelevalve teenust, siis viiakse selleks läbi eraldi hankemenetlus.

4. Hankeleping sõlmitakse Lisa 1 Hankelepingu projekt esitatud tingimustel, sh võttes arvesse:

4.1 Pakkuja peab hankelepingu täitmise käigus saadavate tööde ja tulemite suhtes kuuluvad autori varalised õigused loovutama hankijale ning andma hankijale nende suhtes kuuluvate autori isiklike õiguste kasutamiseks piiramatu ainulitsentsi vastavalt lepingus sätestatud tingimustele, samuti peab pakkuja andma üle hankijale selliste tööde ja tulemite omandiõiguse;

4.2 Pakkuja esitatud hankelepingu täitmisel rakendatav maksumus peab sisaldama muuhulgas autoritasu hankelepingu täitmisel saadavate tööde ja tulemite suhtes autori varaliste õiguste loovutamise ja autori isiklike õiguste hankijale kasutamiseks ainulitsentsi andmise eest, tasu tööde ja tulemite omandiõiguse tellijale üleandmise eest, samuti tasu hankelepingu täitmisel saadavate tööde ja tulemite omandiõiguse hankijale loovutamise eest.

5. Iga viidet, mille hankija teeb käesolevas hankes mõnele riigihangete seaduse paragrahvi 88 lõikes 2 nimetatud alusele kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“.

6. Iga viidet, mille hankija teeb käesolevas hankes ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.

7. Muule kui tehnilises kirjelduses täpselt näidatud alusele tuginemisel või täpselt kirjeldatud elemendi pakkumisel tuleb pakkumuses esitada hankijale kinnitus ja tõendid pakutava elemendi samaväärsuse kohta (nt tootja kinnitus pakutava elemendi samaväärsuse kohta, muu asjakohane tõendusmaterjal või viide selle saamise võimalusele). Pakkujal on õigus talle sobival viisil tõendada, et tema pakutud lahendus täidab hankedokumentide tehnilises kirjelduses määratletud nõudmisi samaväärselt.

8. Hankija eeldab, et projekteerimistöö tulemusena väljakuulutatava ehitushanke maksumus ei ületa 4 300 000 eurot (ilma käbemaksuta).